title: Регламент за изпълнение (ЕС) 2015/988 на Комисията от 24 юни 2015 година за определяне на количествата, които следва да бъдат добавени към определените за подпериода от 1 януари 2016 г. до 30 юни 2016 г. количества в рамките на тарифните квоти, открити по силата на Регламент (ЕО) № 2535/2001 в сектора на млякото и млечните продукти

text:
               25.6.2015

               BG

               Официален вестник на Европейския съюз

               L 159/53

         РЕГЛАМЕНТ ЗА ИЗПЪЛНЕНИЕ (ЕС) 2015/988 НА КОМИСИЯТА
   от 24 юни 2015 година
   за определяне на количествата, които следва да бъдат добавени към определените за подпериода от 1 януари 2016 г. до 30 юни 2016 г. количества в рамките на тарифните квоти, открити по силата на Регламент (ЕО) № 2535/2001 в сектора на млякото и млечните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 2 и 3 от него,
   като има предвид, че:

               (1)

               С Регламент (ЕО) № 2535/2001 на Комисията (2) бяха открити годишни тарифни квоти за внос на продукти в сектора на млякото и млечните продукти.

               (2)

               Количествата, за които се отнасят заявленията за лицензии за внос, подадени от 1 юни 2015 г. до 10 юни 2015 г. за подпериода от 1 юли 2015 г. до 31 декември 2015 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос по силата на Регламент (ЕО) № 2535/2001 и които следва да бъдат добавени към подпериода от 1 януари 2016 г. до 30 юни 2016 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).

      ПРИЛОЖЕНИЕ
      I.A

                  Пореден №

                  Количества, за които не са подадени заявления и които следва да бъдат добавени към наличните количества за подпериода от 1.1.2016 г. до 30.6.2016 г.
                  (в kg)

                  09.4590

                  34 268 500

                  09.4599

                  5 680 000

                  09.4591

                  2 680 000

                  09.4592

                  9 219 000

                  09.4593

                  2 706 500

                  09.4594

                  10 003 500

                  09.4595

                  6 012 300

                  09.4596

                  9 747 500

            I.Е

         Продукти с произход от Швейцария

                  Пореден №

                  Количества, за които не са подадени заявления и които следва да бъдат добавени към наличните количества за подпериода от 1.1.2016 г. до 30.6.2016 г.
                  (в kg)

                  09.4155

                  799 000

            I.И

         Продукти с произход от Исландия

                  Пореден №

                  Количества, за които не са подадени заявления и които следва да бъдат добавени към наличните количества за подпериода от 1.1.2016 г. до 30.6.2016 г.
                  (в kg)

                  09.4205

                  175 000

                  09.4206

                  0

            I.К

         Продукти с произход от Нова Зеландия

                  Пореден №

                  Количества, за които не са подадени заявления и които следва да бъдат добавени към наличните количества за подпериода от 1.10.2015 г. до 31.12.2015 г.
                  (в kg)

                  09.4514

                  7 000 000

                  09.4515

                  4 000 000

                  09.4182

                  33 612 000

                  09.4195

                  40 879 000


title: Регламент за изпълнение (ЕС) № 1278/2014 на Комисията от 1 декември 2014 година за изменение на регламенти (ЕО) № 967/2006, (ЕО) № 828/2009, (ЕО) № 891/2009 и Регламент за изпълнение (ЕС) № 75/2013

text:
               2.12.2014

               BG

               Официален вестник на Европейския съюз

               L 346/26

         РЕГЛАМЕНТ ЗА ИЗПЪЛНЕНИЕ (ЕС) № 1278/2014 НА КОМИСИЯТА
   от 1 декември 2014 година
   за изменение на регламенти (ЕО) № 967/2006, (ЕО) № 828/2009, (ЕО) № 891/2009 и Регламент за изпълнение (ЕС) № 75/2013
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 144, букви в) и й), член 178, букви б), е) и з), член 180, член 182, параграф 4 и член 192, параграф 5 от него,
   като има предвид, че:

               (1)

               В Регламент (ЕС) № 1308/2013 се предвижда удължаването на квотния режим за захарта до 30 септември 2017 г. и се въвеждат изменения в този режим. Поради това е необходимо да се адаптират някои регламенти в сектора на захарта.

               (2)

               За по-голяма яснота е необходимо да се измени член 4, параграф 1, буква а) от Регламент (ЕО) № 967/2006 на Комисията (2), така че да съответства изцяло на член 140, параграф 1, буква б) от Регламент (ЕС) № 1308/2013, който постановява, че индустриалната захар, индустриалната изоглюкоза или индустриалният инсулинов сироп трябва да са били доставени на потребителя най-късно до 30 ноември на следващата пазарна година.

               (3)

               В Регламент (ЕО) № 967/2006 се определят крайните срокове за съобщенията от държавите членки до Комисията относно количествата, пренесени от предприятията в приложение на член 141 от Регламент (ЕС) № 1308/2013. С оглед на новите дати за предоставяне на информация от предприятията към държавите членки, посочени в същия член, сроковете, определени в член 17 от Регламент (ЕО) № 967/2006, трябва да бъдат съответно адаптирани.

               (4)

               С Регламент (ЕО) № 828/2009 на Комисията (3) се установяват правила за вноса на захарни продукти от тарифна позиция 1701 по преференциални споразумения до 2014/2015 пазарна година. С член 4, параграф 4 от посочения регламент се установява списък на документите, които трябва да придружават заявленията за лицензии за внос, и се предвижда, че лицензиите за износ могат да бъдат заменени със заверени копия. С оглед на техническото развитие и опростяването на процедурите, при определени условия следва да бъде разрешено електронното предаване на лицензиите за износ.

               (5)

               Като се има предвид, че вносът в рамките на някои преференциални режими не е предмет на ограничено квотно количество, е уместно да се улеснят митническите процедури, като се позволи обичайно равнище на допустимо отклонение от максимум 5 % в лицензиите за преференциален внос на захар.

               (6)

               С Регламент (ЕС) № 1006/2011 на Комисията (4) бе изменен Регламент (ЕИО) № 2658/87 на Съвета (5) чрез промяна на някои от кодовете по КН, приложими за захарта. Новите кодове по КН вече са дадени за продуктите, обхванати от Регламент (ЕО) № 828/2009 и Регламент (ЕО) № 891/2009 на Комисията (6), и вече се използват на практика от митническите органи на държавите членки. Поради това е уместно да се извърши техническа корекция на кодовете по КН, посочени в тези регламенти.

               (7)

               Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика. Приема се, че задълженията за уведомяване съгласно Регламент (ЕО) № 828/2009 може да се изпълняват чрез споменатата система в съответствие с Регламент (ЕО) № 792/2009 на Комисията (7).

               (8)

               Предвид пазарните условия и прогнозите към момента, в Регламент за изпълнение (ЕС) № 75/2013 на Комисията (8) бе постановено неприлагане на допълнителни вносни мита за някои продукти от сектора на захарта до края на 2014/2015 пазарна година. С оглед на удължаването на квотния режим за захарта и като се има предвид, че пазарната прогноза до края на квотния режим не се изменя съществено, неприлагането на допълнителни вносни мита за тези захарни продукти следва да бъде удължено до 30 септември 2017 г.

               (9)

               Регламенти (ЕО) № 967/2006, (ЕО) № 828/2009, (ЕО) № 891/2009 и Регламент за изпълнение (ЕС) № 75/2013 следва да бъдат съответно изменени.

               (10)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент (ЕО) № 967/2006
   Регламент (ЕО) № 967/2006 се изменя, както следва:

               1)

               В член 4, параграф 1 буква а) се заменя със следния текст:

                           „а)

                           доставени на преработвател най-късно до 30 ноември на следващата пазарна година, за да бъдат използвани при производството на продуктите, посочени в приложението;“

                     .

               2)

               В член 17 букви а) и б) се заменят със следното:

                           „а)

                           не по-късно от 15 септември — количествата захар от захарно цвекло, инсулинов сироп и захарна тръстика от текущата пазарна година, които се прехвърлят в следващата пазарна година;“

                     .

         Член 2
   Изменения на Регламент (ЕО) № 828/2009
   Регламент (ЕО) № 828/2009 се изменя, както следва:

               1)

               Член 4 се изменя, както следва:

                           а)

                           в параграф 4 се добавя следната алинея:
                           „Електронни или факс-копия на лицензиите за износ, посочени в буква б) от първа алинея, или на заверените копия, посочени във втора алинея, могат да бъдат изпратени вместо оригиналите в подкрепа на заявленията за лицензии за внос, при условие че оригиналните екземпляри бъдат представени от заявителя пред компетентните органи на държавите членки на мястото на митническо оформяне на лицензията за внос преди митническото освобождаване на стоките, обхванати от лицензията за внос, издадена по силата на тези електронни или факс-копия.“;

                           б)

                           в параграф 6 „документ“ се заменя с „оригинален екземпляр, електронен документ или факс“;

                           в)

                           добавя се следният параграф 7:
                           „7.   Член 48, параграфи 1 и 4 от Регламент (ЕО) № 376/2008 не се прилага, когато количеството захар, внесено по настоящия регламент, е по-голямо с не повече от 5 % от количеството, посочено в лицензията за внос. За допълнителното количество ще се счита, че е било внесено по тази лицензия.“

               2)

               Член 8 се изменя, както следва:

                           а)

                           в първата алинея код по КН „1701 11 10“ се заменя с „1701 13 10, 1701 14 10“;

                           б)

                           във втората алинея код по КН „1701 11 90“ се заменя с „1701 13 90, 1701 14 90“.

               3)

               В член 9 параграф 6 се заменя със следния текст:
               „6.   Уведомленията, посочени в настоящия регламент, се извършват в съответствие с Регламент (ЕО) № 792/2009 на Комисията (9).

         Член 3
   Изменения на Регламент (ЕО) № 891/2009
   Регламент (ЕО) № 891/2009 се изменя, както следва:

               1)

               В член 13, параграф 1 код по КН „1701 11 90“ се заменя с „1701 13 90, 1701 14 90“.

               2)

               В приложение I, част I код по КН „1701 11 10“ се заменя с „1701 13 10, 1701 14 10“.

         Член 4
   Изменение на Регламент за изпълнение (ЕС) № 75/2013
   В член 1 от Регламент за изпълнение (ЕС) № 75/2013 датата „30 септември 2015 г.“ се заменя с „30 септември 2017 г.“
   Член 5
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 декември 2014 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕО) № 967/2006 на Комисията от 29 юни 2006 г. за установяване на подробни правила за прилагането на Регламент (ЕО) № 318/2006 на Съвета по отношение на производството над квотите в сектора на захарта (ОВ L 176, 30.6.2006 г., стр. 22).

      (3)  Регламент (ЕО) № 828/2009 на Комисията от 10 септември 2009 г. за установяване на подробни правила за прилагането през 2009/2010—2014/2015 пазарни години на вноса и рафинирането на захарни продукти от тарифна позиция 1701 по преференциални споразумения (ОВ L 240, 11.9.2009 г., стр. 14).

      (4)  Регламент (ЕС) № 1006/2011 на Комисията от 27 септември 2011 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 282, 28.10.2011 г., стр. 1).

      (5)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      (6)  Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

      (7)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).

      (8)  Регламент за изпълнение (ЕС) № 75/2013 на Комисията от 25 януари 2013 г. за дерогация от Регламент (ЕО) № 951/2006 във връзка с прилагането на представителните цени и допълнителните вносни мита за някои продукти от сектора на захарта и за отмяна на Регламент за изпълнение (ЕС) № 892/2012 за определяне на представителните цени и допълнителните вносни мита за някои продукти от сектора на захарта за 2012/2013 пазарна година (ОВ L 26, 26.1.2013 г., стр. 19).

      (9)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).“


title: Регламент за изпълнение (ЕС) № 1010/2011 на Комисията от 12 октомври 2011 година за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар и изоглюкоза

text:
               13.10.2011

               BG

               Официален вестник на Европейския съюз

               L 268/14

         РЕГЛАМЕНТ ЗА ИЗПЪЛНЕНИЕ (ЕС) № 1010/2011 НА КОМИСИЯТА
   от 12 октомври 2011 година
   за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар и изоглюкоза
   ЕВРОПЕЙСКАТА КОМИСИЯ
   като взе предвид Договора за фукционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
   като има предвид, че:

               (1)

               Съгласно член 61, първа алинея, буква г) от Регламент (ЕО) № 1234/2007 количеството захар, произведено през пазарната година в превишение на квотата по член 56 от същия регламент, може да бъде изнесено само в рамките на количествените ограничения, определени от Комисията.

               (2)

               Регламент за изпълнение (ЕС) № 372/2011 на Комисията от 15 април 2011 г. за определяне на количествените ограничения за износ на извънквотна захар и изоглюкоза до края на пазарната 2011/2012 година (3) определя гореспоменатите ограничения. Същият регламент ще влезе в сила едва на 1 януари 2012 г. и следователно количествените ограничения за износ на извънквотните захар и изоглюкоза до края на пазарната 2011/2012 година ще бъдат на разположение едва след тази дата.

               (3)

               Следователно за пазарната 2011/2012 година процентът за приемане следва да бъде сведен до нула за количествата, заявени от 3 октомври 2011 г. до 7 октомври 2011 г., а подаването на заявления за износни лицензии за захар и изоглюкоза следва да бъде преустановено. За пазарната 2011/2012 година всички заявления за износни лицензии за изоглюкоза, подадени на 10, 11, 12, 13 и 14 октомври 2011 г. следва съответно да бъдат отхвърлени,

         ПРИЕ НАСТОЯЩИЯ РЕГЛАМЕНТ:
   Член 1
   1.   За пазарната 2011/2012 година износните лицензии за извънквотна захар и изоглюкоза, за които са подадени заявления от 3 октомври 2011 г. до 7 октомври 2011 г., се издават за заявените количества, умножени по процент за приемане в размер на 0 %.
   2.   С настоящото за пазарната 2011/2012 година се отхвърлят заявленията за износни лицензии за извънквотна захар и изоглюкоза, подадени на 10, 11, 12, 13 и 14 октомври 2011 г.
   3.   За пазарната 2011/2012 година подаването на заявления за износни лицензии за извънквотна захар и изоглюкоза се преустановява за периода от 17 октомври 2011 г. до 31 декември 2011 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 октомври 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 102, 16.4.2011 г., стр. 8.


title: Регламент за изпълнение (ЕС) № 695/2011 на Комисията от 19 юли 2011 година относно издаването на лицензии за внос и предоставянето на права за внос, за които са подадени заявления през първите седем дни на месец юли 2011 г. в рамките на тарифните квоти, открити съгласно Регламент (ЕО) № 616/2007 за птичето месо

text:
               20.7.2011

               BG

               Официален вестник на Европейския съюз

               L 189/7

         РЕГЛАМЕНТ ЗА ИЗПЪЛНЕНИЕ (ЕС) № 695/2011 НА КОМИСИЯТА
   от 19 юли 2011 година
   относно издаването на лицензии за внос и предоставянето на права за внос, за които са подадени заявления през първите седем дни на месец юли 2011 г. в рамките на тарифните квоти, открити съгласно Регламент (ЕО) № 616/2007 за птичето месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               С Регламент (ЕО) № 616/2007 на Комисията (3) се откриват тарифни квоти за внос на продукти от сектора на птичето месо с произход от Бразилия, Тайланд и други трети страни.

               (2)

               Заявленията за лицензии за внос, подадени през първите седем дни на месец юли 2011 г. за подпериода от 1 октомври до 31 декември 2011 г. по отношение на групи 1, 2, 4, 6, 7 и 8, надвишават наличните количества за някои квоти. Поради това следва да се определи до каква степен могат да се издават лицензии за внос, като се определи коефициент на разпределение, който да се прилага към заявените количества.

               (3)

               Заявленията за права за внос, подадени през първите седем дни на месец юли 2011 г. за подпериода от 1 октомври до 31 декември 2011 г. по отношение на група 5, надвишават наличните количества за някои квоти. Поради това следва да се определи до каква степен могат да се отпускат права за внос, като се определи коефициент на разпределение, който да се прилага към заявените количества,

         ПРИЕ НАСТОЯЩИЯ РЕГЛАМЕНТ:
   Член 1
   1.   Спрямо заявленията за лицензии за внос, подадени въз основа на Регламент (ЕО) № 616/2007 за подпериода от 1 октомври до 31 декември 2011 г. по отношение на групи 1, 2, 4, 6, 7 и 8, се прилагат коефициентите на разпределение, посочени в приложението към настоящия регламент.
   2.   Спрямо заявленията за права за внос, подадени въз основа на Регламент (ЕО) № 616/2007 за подпериода от 1 октомври до 31 декември 2011 г. по отношение на група 5, се прилагат коефициентите на разпределение, посочени в приложението към настоящия регламент.
   Член 2
   Настоящият регламент влиза в сила на 20 юли 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 142, 5.6.2007 г., стр. 3.

      ПРИЛОЖЕНИЕ

                  № на групата

                  Пореден №

                  Коефициент на разпределение за подадените заявления за лицензии за внос за подпериода от 1.10.2011 г. до 31.12.2011 г.
                  (в %)

                  1

                  09.4211

                  0,555327

                  6

                  09.4216

                  0,671918

                  № на групата

                  Пореден №

                  Коефициент на разпределение за подадените заявления за права за внос за подпериода от 1.10.2011 г. до 31.12.2011 г.
                  (в %)

                  5

                  09.4215

                  1,377411


title: Регламент за изпълнение (ЕС) № 977/2012 на Комисията от 23 октомври 2012 година за установяване на стандартни стойности при внос с цел определяне на входната цена на някои плодове и зеленчуци

text:
               24.10.2012

               BG

               Официален вестник на Европейския съюз

               L 294/5

         РЕГЛАМЕНТ ЗА ИЗПЪЛНЕНИЕ (ЕС) № 977/2012 НА КОМИСИЯТА
   от 23 октомври 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 октомври 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  32,3

                  MA

                  58,6

                  MK

                  36,4

                  ZZ

                  42,4

                  0707 00 05

                  MK

                  30,8

                  TR

                  122,6

                  ZZ

                  76,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  87,6

                  CL

                  85,7

                  TR

                  86,6

                  ZA

                  88,2

                  ZZ

                  87,0

                  0806 10 10

                  BR

                  282,8

                  MK

                  80,9

                  TR

                  142,2

                  ZZ

                  168,6

                  0808 10 80

                  AR

                  216,2

                  CL

                  133,2

                  MK

                  29,8

                  NZ

                  141,2

                  ZA

                  142,9

                  ZZ

                  132,7

                  0808 30 90

                  CN

                  58,8

                  TR

                  112,5

                  ZZ

                  85,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 871/2013 на Съвета от 2 септември 2013 година за разширяване на обхвата на окончателното антидъмпингово мито, наложено с Регламент за изпълнение (ЕС) № 511/2010 върху вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, и за вноса на жици от молибден с 97 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република

text:
               12.9.2013

               BG

               Официален вестник на Европейския съюз

               L 243/2

         РЕГЛАМЕНТ ЗА ИЗПЪЛНЕНИЕ (ЕС) № 871/2013 НА СЪВЕТА
   от 2 септември 2013 година
   за разширяване на обхвата на окончателното антидъмпингово мито, наложено с Регламент за изпълнение (ЕС) № 511/2010 върху вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, и за вноса на жици от молибден с 97 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (по-долу „основният регламент“), и по-специално член 13 от него,
   като взе предвид предложението на Европейската комисия след консултация с консултативния комитет,
   като има предвид, че:
   1.   ПРОЦЕДУРА

   1.1.   Съществуващи мерки

               (1)

               През декември 2009 г. с Регламент (ЕС) № 1247/2009 (2) (по-долу „регламентът за временно антидъмпингово мито“) Европейската комисия (по-долу „Комисията“) наложи временно антидъмпингово мито върху вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република (КНР).

               (2)

               През юни 2010 г. с Регламент за изпълнение (ЕС) № 511/2010 (3) Съветът наложи окончателно антидъмпингово мито от 64,3 % върху същия внос. Тези мерки ще бъдат наричани по-долу „мерките в сила“, а разследването, довело до тях — „първоначалното разследване“.

               (3)

               След разследване срещу заобикалянето на мерките в съответствие с член 13 от основния регламент през януари 2012 г. с Регламент за изпълнение (ЕС) № 14/2012 (4) Съветът разшири обхвата на действащите мерки по отношение на вноса на разглеждания продукт, изпратен от Малайзия, независимо дали е деклариран с произход от Малайзия или не.

         1.2.   Искане

               (4)

               През ноември 2012 г. Комисията получи искане в съответствие с член 13, параграф 3 и член 14, параграф 5 от основния регламент за разследване на възможното заобикаляне на антидъмпинговите мерки, наложени върху някои видове жици от молибден с произход от Китайската народна република, чрез вноса на някои леко модифицирани видове жици от молибден с произход от Китайската народна република, с 97 % тегловно съдържание на молибден или повече, но по-малко от 99,95 %, и за въвеждане на регистрационен режим за този внос.

               (5)

               Искането беше подадено от Plansee SE (по-долу „Plansee“), производител от Съюза на някои видове жици от молибден, които са били включени в първоначалното разследване.

               (6)

               Искането съдържаше достатъчно prima facie доказателства, че антидъмпинговите мерки върху вноса на някои видове жици от молибден с произход от КНР се заобикалят чрез вноса на някои леко модифицирани видове жици от молибден с 97 % тегловно съдържание на молибден или повече, но по-малко от 99,95 %, с произход от КНР.

         1.3.   Започване на процедура

               (7)

               Като установи след консултация с консултативния комитет, че съществуват достатъчно prima facie доказателства за започване на разследване в съответствие с член 13, параграф 3 и член 14, параграф 5 от основния регламент, Комисията започна разследване по реда на Регламент (ЕС) № 1236/2012 (5) (по-долу „регламентът за започване на разследване“) на възможното заобикаляне на антидъмпинговите мерки, наложени върху вноса на някои видове жици от молибден с произход от КНР, и също така възложи на митническите органи считано от 21 декември 2012 г. да въведат регистрационен режим за вноса в Съюза на жици от молибден с 97 % тегловно съдържание на молибден или повече, но по-малко от 99,95 %, с максимално напречно сечение над 1,35 mm, но не по-голямо от 4,0 mm, които понастоящем са класирани в код по КН ex 8102 96 00 (код по ТАРИК 8102960030), с произход от Китайската народна република.

         1.4.   Разглеждан продукт и продукт, предмет на разследването

               (8)

               Разглежданият продукт е същият, както е определено в първоначалното разследване, а именно жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm („чист молибден“), с произход от КНР, класирани понастоящем в код по КН ex 8102 96 00.

               (9)

               Продуктът, предмет на разследването, а именно продуктът, за който се твърди, че се заобикалят мерките, е същият като определения в съображение 7, с 97 % тегловно съдържание на молибден или повече, но по-малко от 99,95 %, с максимално напречно сечение над 1,35 mm, но не по-голямо от 4,0 mm, с произход от КНР.

         1.5.   Разследване и страни, засегнати от разследването

               (10)

               Комисията уведоми официално компетентните органи на КНР за започването на разследване и изпрати въпросници на производителите износители от КНР и на вносителите в Съюза, за които е известно, че са засегнати. На заинтересованите страни бе дадена възможност да изразят в писмена форма своите становища и да поискат да бъдат изслушани в срока, посочен в регламента за започване на разследване. Всички страни бяха информирани, че неоказването на съдействие може да доведе до прилагането на член 18 от основния регламент, а заключенията да бъдат направени въз основа на наличните факти.

               (11)

               Двама производители износители отговориха на въпросника на Комисията. Едно от тези дружества, което също така бе оказало съдействие по време на първоначалното разследване, е действителен производител износител на продукта, предмет на разследването. Що се отнася до второто дружество, то не е докладвало никакви продажби на продукта, предмет на разследването. Следователно подадената от него информация не беше взета под внимание.

               (12)

               Четирима вносители отговориха на въпросника на Комисията. Един от тях не е докладвал за внос на продукта, предмет на разследването, и се оказа, че дружеството е ползвател на жици от молибден.

               (13)

               Комисията проведе разследвания на място в двете помещения на съдействащия китайски производител износител:

                           —

                           Jinduicheng Molybdenum Co., Ltd., № 88, Jinye 1st Road, Hi-Tech Industry Developing Zone, Xi’an, Shaanxi Province, Китайска народна република (JDC);

                           —

                           Jinduicheng GuangMing Co., Ltd., № 104 Mihe Road, Zhoucun District, Zibo City, Китайска народна република;

                     и в помещенията на следния вносител от Съюза:

                           —

                           GTV Verschleißschutz GmbH, Vor der Neuwiese 7, D-57629 Luckenbach, Германия (GTV).

               (14)

               Другите трима вносители не бяха посетени, но представените от тях коментари бяха надлежно разгледани по време на разследването.

         1.6.   Разследване и отчетни периоди

               (15)

               Разследваният период бе определен за срока от 1 януари 2008 г. до 30 септември 2012 г. (РП), за да бъдат разследвани твърденията за промяна в модела на търговия. Отчетният период (ОП) обхвана периода от 1 октомври 2011 г. до 30 септември 2012 г., за да се разследва дали вносът е направен на цени, по-ниски от цените, при които не настъпва вреда, определени в рамките на разследването, довело до налагането на действащите мерки и наличието на дъмпинг.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи съображения

               (16)

               В съответствие с член 13, параграф 1 от основния регламент оценката на възможните практики на заобикаляне бе направена чрез последователен анализ на следните факти:

                           1)

                           дали е налице промяна в модела на търговия между КНР и Съюза;

                           2)

                           дали тази промяна произтича от практика, процес или дейност, за които няма друго достатъчно основание или икономическа обосновка освен налагането на мито;

                           3)

                           дали има доказателства за вреда или за това, че коригиращият ефект от митото е бил отслабен по отношение на цените и/или количествата на продукта, предмет на разследването; и

                           4)

                           дали има доказателства за дъмпинг по отношение на нормалните стойности, предварително установени за сходния продукт, ако това е необходимо в съответствие с разпоредбите на член 2 от основния регламент.

         2.2.   Лека модификация и основни характеристики

               (17)

               Разследването показа, че продуктът, предмет на разследването, е вид жица, изработена от молибден (между 99,6 % и 99,7 %) и обикновено от лантан (La) (между 0,25 % и 0,35 %). Тази сплав съдържа и други химически елементи и е позната като „легиран молибден“, „MoLa“ или „ML“. Разглежданият продукт и продуктът, предмет на разследването, са класирани понастоящем в един и същ код по КН — 8102 96 00. Както е обяснено по-долу, разследването не откри различия в производствения процес на продукта, предмет на разследването, и този на разглеждания продукт, с изключение на добавянето на малък процент лантан към чистия молибден на етапа на смесване. Освен това съдействащият производител износител потвърди, че производствените разходи за продукта, предмет на разследването, са подобни на тези за разглеждания продукт. Това означава, че не съществува икономическа полза за производителя износител от производството на продукта, предмет на разследването, освен избягването на действащите мерки. Освен това бе установено, че след налагането на временните мерки ползвателите на разглеждания продукт са се насочили към продукта, предмет на разследването, което предполага, че за ползвателите не съществуват различия между разглеждания продукт и продукта, предмет на разследването.

               (18)

               Както е посочено в съображение 15 от регламента за временното антидъмпингово мито, разглежданият продукт се използва основно като покритие в производството на автомобилни части (например скоростни кутии) и самолетни части или като електрически контакти. Най-търгуваните диаметри на разглеждания продукт са 2,31 mm и 3,17 mm, използвани за пламък или за пръскане на дъги.

               (19)

               Три от страните заявиха, че продуктът, предмет на разследването, и разглежданият продукт имат различни основни характеристики. По искане на две от тях през април 2013 г. се проведе изслушване с GTV, JDC и Plansee, председателствано от служителя по изслушванията. Както подробно е обяснено по-долу, основно внимание по време на изслушването бе отделено на предполагаемите технологични различия между разглеждания продукт и продукта, предмет на разследването, както и икономическата обосновка за вноса на продукта, предмет на разследването, на пазара на Съюза.

               (20)

               По време на изслушването и в писмена форма GTV и JDC заявиха, че при продукта, предмет на разследването, се наблюдават различни основни физични характеристики, които се различават значително от тези на разглеждания продукт. По-конкретно те заявиха, че свойствата пластичност, а именно способността на материала да бъде изтеглен надлъжно, без да се счупи под действието на сила на опън, параметрите удълженост и свойствата на покритие на продукта, предмет на разследването, са особено подобрени в сравнение с разглеждания продукт.

               (21)

               В подкрепа на това твърдение двете страни представиха редица статии и проучвания с цел да покажат, че сплавяването на молибден и лантан води до продукт с по-добра устойчивост на чупливост и с по-добра удълженост от разглеждания продукт. Тези страни заявиха също така, че публикуваната информация на уебсайта на Plansee предоставя доказателства, че продуктът, предмет на разследването, се характеризира с подобрени свойства в сравнение с разглеждания продукт.

               (22)

               Що се отнася до характеристиките на продукта, с цел да се оцени дали продуктът, предмет на разследването, и разглежданият продукт имат различни основни характеристики, Plansee предложиха да възложат на независим институт да сравни разглеждания продукт с продукта, предмет на разследването.

               (23)

               След изслушването горепосоченото искане бе оценено въз основа на събраните доказателства по време на разследването, и по-специално поръчките, изпратени от вносителите до производителите износители, обясненията, предоставени от производителя износител за производствения му процес, химическото съдържание и характеристиките удълженост и опън, посочени в сертификатите за качество, търговските фактури, издадени от производителя износител, както и факта, че липсва каквато и да било търговска информация във връзка с подобрените характеристики на продукта, предмет на разследването, в сравнение с разглеждания продукт, която да е била предоставена на клиентите. Цялата информация потвърди, че потребителите не изисквали подобрени свойства, нито такива са били предложени от производителя на продукта, предмет на разследването. Поради това бе направено заключението, че не е необходимо експертно становище. Следователно това искане бе отхвърлено.

               (24)

               В това отношение разследването потвърди, че посочените по-горе в съображение 20 качества зависят от съдържанието на лантан, както и от използването на усъвършенствани производствени процеси. Съдействащият производител износител обаче не доказа, че са били въведени усъвършенствани производствени процеси по отношение на продукта, предмет на разследването, изнасян за Съюза през РП. Поради това твърдението бе отхвърлено като неоснователно.

               (25)

               Една от страните заяви, че продуктът, предмет на разследването, има подобрени свойства на покритието. Тази страна обаче не предостави достатъчно доказателства в подкрепа на това твърдение. Поради това твърдението бе отхвърлено като неоснователно.

               (26)

               Две от страните твърдяха, че продуктът, предмет на разследването, е с подобрена якост на скъсване, т.е. жицата не се къса никога, когато е в необвит вид във вътрешността на разпръсквателни машини. Тези страни обаче бяха приканени да предоставят потвърждаващи това документи, което те не направиха. При липсата на каквито и да било доказателства в тяхна подкрепа това твърдение не беше взето под внимание.

               (27)

               С оглед на гореизложеното бе направено заключението, че продуктът, предмет на разследването, няма различни характеристики в сравнение с разглеждания продукт.

               (28)

               Освен това доказателствата, събрани по време на проверките на място, показват, че в своите заявки ползвателите/вносителите не са поискали конкретно продукта, за който се твърди, че е с по-добри физически характеристики, както е описано по-горе в съображение 20. Нито един от тях не поискал конкретно съдържание на лантан, но изрично са поискали най-малко 99 % чист молибден. Само един клиент е поискал конкретни физически характеристики по отношение на параметрите на удълженост и разтегливост. В този случай производителят износител е провел изпитвания на тези параметри и е предоставил сертификати за качество на този клиент. Предвид това, че тези сертификати са били предоставяни и за разглеждания продукт, по отношение на тези параметри бе възможно да се направи сравнение между двата продукта. Сравнението показа, че изискванията за удълженост и разтегливост са еднакви за двата продукта.

               (29)

               Освен това разследването показа, че производителят износител не е информирал пазара или клиентите си във връзка с предполагаемите предимства на продукта, предмет на разследването, както и не е пуснал на пазара леко модифицираните проводници MoLa като нови или различни продукти.

               (30)

               Въз основа на патент, регистриран от Plansee през януари 1996 г., една от заинтересованите страни заяви, че разглежданият продукт и продуктът, предмет на разследването, са различни продукти. Анализът на това твърдение показа, че въпросният патент не се отнася до продукта, предмет на разследването, а до използването на молибденовите сплави като захранващ електрически проводник за лампи, електроннолъчеви тръби и други подобни части. Освен това диаметрите на този тип продукт са по-малки от определените за продукта, предмет на разследването. Освен това, както беше посочено по-горе в съображение 24, предполагаемите подобрени качествени характеристики на MoLa в сравнение с разглеждания продукт зависят от използването на усъвършенствани производствени процеси. Поради това твърдението се отхвърля.

               (31)

               Следователно трябва да бъде направено заключението, че от гледна точка на клиента разглежданият продукт и продуктът, предмет на разследването, са много сходни.

               (32)

               Една от страните заяви, че публикуваните на електронната страница на Plansee търговски оферти показват, че те предлагат продукта, предмет на разследването, не само в областта на термичното пръскане, но и в редица други области (т.е. елементи на лампи, за сектори, включващи рязане на жици). Plansee обаче заяви, че публикуваната на електронната им страница информация посочва диаметрите, които те могат да доставят. Освен това разследването показа, че за други области продажбите на Plansee са в много ограничен размер (т.е по-малко от 2 % в количествено изражение в сравнение с продажбите на разглеждания продукт), както и че са били използвани усъвършенствани производствени процеси. Поради това твърдението бе отхвърлено.

               (33)

               Една от страните заяви, че Plansee вече е произвеждало продукта, предмет на разследването, когато е подало жалбата, довела до започването на първоначалното разследване, и предвид това, че Plansee смята, че продуктът, предмет на разследването, и разглежданият продукт, притежават едни и същи основни характеристики, той е следвало да бъде включен в обхвата на първоначалното разследване. Както бе обяснено по-горе в съображение 32 обаче, разследването потвърди, че този конкретен MoLa проводник се различава от продукта, предмет на разследването. Диаметрите на продукта са обикновено под 1 mm и се използват предимно в сектора на осветлението. Освен това, както е посочено по-долу в таблица 1, вносът на продукта, предмет на разследването, е започнал едва след налагането на временните мерки върху разглеждания продукт. Следователно при липсата на внос на продукта, предмет на разследването, през РП на първоначалното разследване не са били налице основания този продукт да бъде включен в продуктовия обхват. Поради това твърдението се отхвърля като неоснователно.

               (34)

               Една от страните заяви, че разширяването на диапазона от 99,95 % на 97 % ще обхваща всички видове молибденови сплави, в резултат на което тези продукти няма да се предлагат на пазара на Съюза (т.е. например на пазара за повторно изтегляне на жици). На първо място, тази страна не представи доказателства в подкрепа на това твърдение. На второ място, разследването показа, че през РП само един производител износител е изнасял MoLa за Съюза и никакви други сплави, които биха били обхванати от определението на продукта, предмет на разследването. На трето място, разследването показа, че пазарът в Съюза за повторно изтегляне на жици и за продажби на молибденови сплави е много ограничен. На последно място, удължаването на срока на действие на мерките няма да направи невъзможен вноса на продукта, предмет на разследването. Следователно твърдението бе отхвърлено.

               (35)

               Що се отнася до това дали посочената в съображение 19 модификация е изменила основните характеристики на разглеждания продукт, информацията, предоставена от съдействащите страни, която е анализирана в съображения 24—34, разкри, че продуктът, предмет на разследването, има същите основни физически характеристики и приложения като разглеждания продукт.

               (36)

               В резултат на това беше установено, че не са налице различия, отнасящи се до физическите характеристики на продукта, предмет на разследването, и разглеждания продукт. Поради това бе направено заключението, че продуктът, предмет на разследването, се счита за сходен продукт по смисъла на член 1, параграф 4 от основния регламент.

               (37)

               Следователно трябва да се направи заключението, че продуктът, предмет на разследването, е само леко модифициран в сравнение с разглеждания продукт, без да има друга икономическа обосновка за вноса му, освен заобикалянето на съществуващите антидъмпингови мита.

         2.3.   Промяна в модела на търговия

   2.3.1.   Внос на жици от молибден в Съюза

               (38)

               Информация за вноса в Съюза не може да бъде получена пряко от данни на Евростат, тъй като кодът по КН, под който е деклариран продуктът, предмет на разследването, включва и други продукти, различни от продукта, предмет на разследването. Следователно, при липсата на конкретни статистически данни за вноса на продукта, предмет на разследването, оценката на данните на Евростат беше направена в съответствие с метода, предложен в искането. Съответно обемът на вноса в Съюза на продукта, предмет на разследването, бе определен въз основа на приблизителна преценка на потреблението на Съюза на жици от молибден, оценено спрямо общото производство в Съюза на разглеждания продукт. Бе счетено, че този метод е надежден за получаването на данни по отношение на разглеждания продукт.

               (39)

               Както е посочено в съображение 11, само един производител износител от КНР оказа съдействие на разследването. При съпоставянето на информацията, предоставена от този производител износител, с оценените данни на Евростат, посочени в предходното съображение, обаче бе констатирано, че през РП това дружество е представлявало по-голямата част от общия обем на вноса в Съюза на продукта, предмет на разследването, и бе счетено, че те са представителни за общия внос в Съюза на жиците от молибден.

               (40)

               Както е показано в таблицата по-долу, вносът в Съюза на разглеждания продукт е спрял изцяло след налагането на окончателните мерки през юни 2010 г. и е бил незабавно заменен с внос на продукта, предмет на разследването.

                  Таблица 1

                  Еволюция на вноса на разглеждания продукт и на продукта, предмет на разследването с произход от КНР

                           Внос в ЕС

                           2008 г.

                           2009 г.

                           1.1.2010 г. (7)—16.6.2010 г.

                           17.6.2010 г. (8)—31.12.2010 г.

                           2010 г.

                           2011 г.

                           ОП (9)

                           Общо внос — (в тонове с индексирана стойност) (6)

                           100

                           31

                           10

                           17

                           27

                           128

                           99

                           Общ внос (в проценти)

                           100

                           100

                           100

                           100

                           100

                           100

                           100

                           Разглеждан продукт (в проценти)

                           100

                           100

                           20

                           0

                           7

                           0

                           0

                           Продукт, предмет на разследването (в проценти)

                           0

                           0

                           80

                           100

                           93

                           100

                           100

                                          Източник:

                                       предоставената информация от JDC

               (41)

               Разследването потвърди, че страните, които са закупували продукта, предмет на разследването, след налагането на временното мито, са купували разглеждания продукт преди налагането на мерките. Тези страни са изкупили 99,8 % от общото количество на продукта, предмет на разследването, закупено през РП.

               (42)

               Две от заинтересованите страни заявиха, че още през 2007 г. са започнали проект за разработване на разследвания продукт в КНР и поради това износът на продукта в рамките на разследването не е бил свързан с налагането на мерките за разглеждания продукт. Разследването обаче не потвърди реалността на такъв проект. Като цяло за по-нататъшен анализ бяха предоставени едно електронно писмо, протоколите от една телефонна конферентна връзка и износа на проба от продукта, предмет на разследването. Освен това този проект не е довел до никакви продажби в Съюза на продукта, предмет на разследването, преди налагането на временните мерки върху разглеждания продукт, а именно през октомври 2010 г. Независимо от това фактът, че за даден проект се твърдеше, че е започнат през 2007 г., не променя констатацията, че разглежданият продукт и продуктът, предмет на разследването, са сходни. Заключението, направено в разследването, че не съществува икономическа обосновка за износа на продукта, предмет на разследването, освен налагането на мерките по отношение на разглеждания продукт, също остават валидни.

               (43)

               Разследването показа също така, че не са осъществени продажби на продукта, предмет на разследването, в държави, различни от тези в Съюза, и че през РП са били продадени само ограничени количества на китайския пазар, както е показано в таблица 2 по-долу.

                  Таблица 2

                  Продукт, предмет на разследването

                           2008 г.

                           2009 г.

                           1.1.2010 г.—16.6.2010 г.

                           17.6.2010 г.—31.12.2010 г.

                           2010 г.

                           2011 г.

                           1.10.2011 г.—30.9.2012 г.

                           Общ оборот (индексиран) (10)

                           100

                           96

                           863

                           1 529

                           2 392

                           11 168

                           8 123

                           Общ оборот (в проценти)

                           100

                           100

                           100

                           100

                           100

                           100

                           100

                           Вътрешни продажби (КНР) (в проценти)

                           100

                           100

                           5

                           4

                           4,2

                           0,4

                           2

                           Продажби в ЕС (в проценти)

                           0

                           0

                           95

                           96

                           95,8

                           99,6

                           98

                           Продажби в други държави (в проценти)

                           0

                           0

                           0

                           0

                           0

                           0

                           0

                                          Източник:

                                       предоставената информация от JDC

               (44)

               Въз основа на гореизложеното твърдението беше отхвърлено.

         2.3.2.   Заключение относно промяната в модела на търговия

               (45)

               Общото увеличение на износа на продукта, предмет на разследването, от КНР за Съюза след налагането на временните и на окончателните мерки и успоредният спад на вноса на разглеждания продукт представляват промяна в модела на търговия между КНР и Съюза.

         2.4.   Естество на практиката на заобикаляне и отсъствие на основателна причина или икономическа обосновка

               (46)

               Член 13, параграф 1 от основния регламент съдържа изискването промяната в модела на търговия да произтича от практика, процес или дейност, за които няма друго достатъчно основание или икономическа обосновка освен налагането на митото.

               (47)

               Както е посочено в съображение 45, бе направено заключението, че е налице промяна в модела на търговия.

               (48)

               Както беше посочено в съображения 28 и 29, се стигна до заключението, че както производителят износител, така и вносителите не са информирали пазара или клиентите си относно предполагаемите предимства на продукта, предмет на разследването, в сравнение с разглеждания продукт, както и че не са продавали продукта, предмет на разследването, като нов или различен продукт.

               (49)

               Освен това разглежданият продукт и продуктът, предмет на разследването, се използват главно като пулверизирани проводници в автомобилната промишленост и крайните потребители на двата продукта са еднакви.

               (50)

               Една от страните заяви, че продуктът, предмет на разследването, предлага значителни подобрения, ако се използва като пулверизиран проводник. Тези подобрения имат отражение върху производителността на покритието на елементите на оборудването, като свеждат до минимум прекъсването на производството, дължащо се на разрушаване на жици вследствие на крехкост. При разследването обаче беше потвърдено, че тази страна не е продавала продукта, предмет на разследването, и не е информирала клиентите си относно предполагаемите различни технически характеристики или подобренията, предоставени от продукта, предмет на разследването. Освен това клиентите не са изискали конкретно подобренията. Поради това твърдението беше отхвърлено като неоснователно.

               (51)

               Една от страните заяви, че един ползвател се е насочил към продукта, предмет на разследването, поради технически повреди, свързани с разглеждания продукт. Тази страна бе приканена да предостави документи в подкрепа на твърдението, което тя не направи. При липсата на каквито и да било доказателства в негова подкрепа, това твърдение не беше взето под внимание.

               (52)

               GTV заяви, че употребата на MoLa за покрития дава по-добри резултати по отношение на микротвърдостта на покритието. По този начин се избягва износването при пренос на материалите от повърхностите на двата елемента при триенето им един в друг. Тази страна представи резултатите от изпитванията на независима лаборатория, които показват, че микротвърдостта се подобрява с помощта на MoLa. Използваният от независимата лаборатория метод обаче не гарантира резултатите от изпитванията, тъй като тестът е бил направен само на една партида жици, а тази страна по процедурата е заявила, че е следвало да се направи по-задълбочен анализ на множество партиди. Освен това не е бил анализиран химичният състав на тестваната проба, което означава, че не е сигурно, че анализираната партида е била действително продуктът, предмет на разследването. Поради това твърдението бе отхвърлено като неоснователно.

               (53)

               При разследването не беше установено друго достатъчно основание или икономическа обосновка за вноса на продукта, предмет на разследването, освен избягването на плащането на съществуващото мито.

               (54)

               Следователно се прави заключението, че при липса на друго достатъчно основание или икономическа обосновка по смисъла на член 13, параграф 1, второ изречение от основния регламент промяната в модела на търговия между КНР и Съюза се е дължала на налагането на действащите мерки.

         2.5.   Отслабване на коригиращия ефект на митото по отношение на цените и/или количествата на сходния продукт

               (55)

               За да се прецени дали в количествено и ценово изражение вносът на продукта, предмет на разследването, е отслабил коригиращия ефект на съществуващите мерки, бяха използвани данните, предоставени от единствения оказал съдействие производител износител, както е описано в съображение 39.

               (56)

               Увеличението на вноса на продукта, предмет на разследването, от КНР, считано от налагането на временните мерки, е било значително в количествено изражение. Равнището на вноса от КНР в Съюза през ПР съответства на равнището на вноса на разглеждания продукт с произход от КНР в Съюза през 2008 г. — преди налагането на мерките.

               (57)

               Сравнението между нивото на отстраняване на вредата, установено в първоначалния регламент, и среднопретеглената експортна цена свидетелства за наличието на продажби на значително занижени цени. Поради това беше направено заключението, че коригиращият ефект на действащите мерки е отслабен както по отношение на количествата, така и по отношение на цените.

         2.6.   Доказателства за дъмпинг във връзка с първоначално установената нормална стойност за сходния продукт

               (58)

               Експортните цени на продукта, предмет на разследването, бяха определени въз основа на проверената информация, предоставена от съдействащия производител износител.

               (59)

               Тези експортни цени са малко по-ниски в сравнение с експортните цени на разглеждания продукт, определени по-рано в първоначалното разследване. Две заинтересовани страни потвърдиха, че почти няма ценова разлика между разглеждания продукт и продукта, предмет на разследването.

               (60)

               Следователно в съответствие с член 13, параграф 1 от основния регламент беше счетено за целесъобразно да се направи сравнение на нормалната стойност, определена по-рано в първоначалното разследване, и експортната цена на продукта, предмет на разследването.

               (61)

               Както е посочено в съображения 24 и 25 от регламента за временните мерки, САЩ бе счетена за държава с пазарна икономика, подходяща за държава аналог. Тъй като производителят от държавата аналог е имал незначителни продажби на вътрешния пазар на САЩ, бе счетено за неоснователно да се използват данни за продажбите на вътрешния пазар в САЩ с цел определяне или конструиране на нормалната стойност. В резултат на това нормалната стойност за КНР бе определена въз основа на експортните цени на САЩ за други трети държави, включително за Съюза.

               (62)

               Една от страните заяви, че нормалната стойност, определена при първоначалното разследване, следва да бъде коригирана, тъй като цената на молибденовия оксид, която е ключов фактор за определяне на цените на разглеждания продукт и на продукта, предмет на разследването, е намаляла значително през отчетния период на настоящото разследване. Както бе посочено в съображение 61 по-горе, нормалната стойност в първоначалното разследване бе определена въз основа на цените, практикувани при износ от производител, разположен в САЩ, а не въз основа на разходите му. Поради това каквато и да е корекция на база разходи не изглежда целесъобразна в конкретния случай. Тъй като цената на основната суровина е намаляла значително, още по-ясно се вижда, че с цел определяне на съответната нормалната стойност следва да се използват ценови елементи.

               (63)

               Нормалната стойност съответно бе коригирана въз основа на изменението на цените на разглеждания продукт. Като се има предвид, че американският производител е преустановил дейността си и че нямаше данни от държавата аналог, корекцията бе изчислена въз основа на цени, които са отчетени от Plansee по време на първоначалното разследване и през референтния период. Това доведе до отрицателна корекция от около 20 % спрямо нормалната стойност, определена при първоначалното разследване.

               (64)

               В съответствие с член 2, параграфи 11 и 12 от основния регламент дъмпингът бе изчислен чрез сравнение на среднопретеглената нормална стойност, определена в първоначалното разследване, и среднопретеглените експортни цени през РП в рамките на настоящото разследване, изразени като процент от нетната цена франко граница на Съюза преди обмитяване.

               (65)

               Сравнението на коригираната среднопретеглена нормална стойност със среднопретеглената експортна цена показа наличието на дъмпинг.

         3.   ИСКАНИЯ ЗА ОСВОБОЖДАВАНЕ

               (66)

               Един производител износител в КНР поиска освобождаване от евентуалните мерки с разширен обхват в съответствие с член 13, параграф 4 от основния регламент и предостави отговор на въпросника.

               (67)

               При разследването обаче бе потвърдено, че този производител е заобиколил действащите мерки. Поради това се стигна до заключението, че искането трябва да бъде отхвърлено.

         4.   МЕРКИ

               (68)

               С оглед на гореизложените констатации се достигна до заключението, че окончателното антидъмпингово мито, наложено върху вноса на някои видове жици от молибден с произход от КНР, е заобиколено чрез внос на определени леко модифицирани видове жици от молибден с произход от КНР.

               (69)

               В съответствие с член 13, параграф 1, първо изречение от основния регламент обхватът на съществуващите антидъмпингови мерки по отношение на вноса на разглеждания продукт с произход от КНР следва да бъде разширен и по отношение на вноса на продукта, предмет на разследването.

               (70)

               В съответствие с член 13, параграф 3 и член 14, параграф 5 от основния регламент, в които се предвижда, че всякакви мерки с разширен обхват се налагат спрямо вноса, подлежащ на регистрационен режим, считано от датата на въвеждане на регистрационния режим, следва да се събере антидъмпингово мито върху целия внос в Съюза на жици от молибден с 97 % тегловно съдържание на молибден или повече, но по-малко от 99,95 %, с максимално напречно сечение над 1,35 mm, но не по-голямо от 4,0 mm, понастоящем класиран в код по КН ex 8102 96 00 (код по ТАРИК 8102960030), който е влязъл в Съюза при условията на регистрационния режим, наложен с регламента за започване на разследването.

         5.   РАЗГЛАСЯВАНЕ

               (71)

               Всички заинтересовани страни бяха информирани за основните факти и съображения, водещи до горните заключения, и бяха поканени да представят бележки. Изложените от страните устни и писмени бележки бяха разгледани. Никой от представените аргументи не даде основание за изменение на констатациите,

         ПРИЕ НАСТОЯЩИЯ РЕГЛАМЕНТ:
   Член 1
   Разширява се обхватът на окончателното антидъмпингово мито, наложено с Регламент за изпълнение (ЕС) № 511/2010 върху вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, и по отношение на вноса в Съюза на жици от молибден с 97 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, класирани понастоящем в код по КН ex 8102 96 00 (код по ТАРИК 8102960030).
   Член 2
   Митото ще се събира върху вноса в Съюза на жици от молибден с 97 % или повече, но по-малко от 99,95 % тегловно съдържание на молибден, с максимално напречно сечение над 1,35 mm, но не по-голямо от 4,0 mm, понастоящем класирани в код по КН ex 8102 96 00 (код по ТАРИК 8102960030), с произход от Китайската народна република, извършен при условията на регистрационния режим в съответствие с член 2 от Регламент (ЕС) № 1236/2012 и член 13, параграф 3 и член 14, параграф 5 от Регламент (ЕО) № 1225/2009.
   Член 3
   На митническите органи се възлага да прекратят прилагането на регистрационния режим на вноса, въведен в съответствие с член 2 от Регламент (ЕС) № 1236/2012.
   Член 4
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 септември 2013 година.

            За Съвета

            Председател

         L. LINKEVIČIUS

      (1)  ОВ L 343, 22.12.2009 г., стр. 51.

      (2)  Регламент (ЕС) № 1247/2009 на Комисията от 17 декември 2009 г. за налагане на временно антидъмпингово мито върху вноса на някои видове жици от молибден с произход от Китайската народна република (ОВ L 336, 18.12.2009 г., стр. 16).

      (3)  Регламент за изпълнение (ЕС) № 511/2010 на Съвета от 14 юни 2010 г. за налагане на окончателно антидъмпингово мито и окончателно събиране на временното мито, наложено върху вноса на някои видове жици от молибден с произход от Китайската народна република (ОВ L 150, 16.6.2010 г., стр. 17).

      (4)  Регламент за изпълнение (ЕС) № 14/2012 на Съвета от 9 януари 2012 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 511/2010 върху вноса на някои видове жици от молибден с произход от Китайската народна република, към вноса на някои видове жици от молибден, изпратен от Малайзия, независимо дали е деклариран с произход от Малайзия или не, и за прекратяване на разследването по отношение на вноса, изпратен от Швейцария (ОВ L 8, 12.1.2012 г., стр. 22).

      (5)  Регламент (ЕС) № 1236/2012 на Комисията от 19 декември 2012 г. за започване на разследване във връзка с възможното заобикаляне на антидъмпинговите мерки, наложени с Регламент за изпълнение (ЕС) № 511/2010 на Съвета върху вноса на някои видове жици от молибден с произход от Китайската народна република чрез внос на някои леко модифицирани видове жици от молибден, съдържащи тегловно 97 % или повече, но по-малко от 99,95 % молибден, с произход от Китайската народна република, и въвеждане на регистрационен режим за този внос (ОВ L 350, 20.12.2012 г., стр. 51).

      (6)  Индексирани въз основа на обема в килограми на съдействащия производител износител. (напр. 2008 г. = 100). Вж. съображение 39. Внос = разглеждан продукт + продукт, предмет на разследването

      (7)  Период, съответстващ на налагането на временните мерки.

      (8)  Период, съответстващ на налагането на окончателните мерки.

      (9)  ОП = отчетен период от 1 октомври 2011 г. до 30 септември 2012 г.

                  Източник:

               предоставената информация от JDC

      (10)  По метода, описан в таблица 1.

                  Източник:

               предоставената информация от JDC


title: Регламент за изпълнение (ЕС) № 872/2013 на Комисията от 9 септември 2013 година за одобрение на изменение, което е несъществено, в спецификацията на название, вписано в регистъра на защитените наименования за произход и на защитените географски указания (Salame Brianza (ЗНП)

text:
               12.9.2013

               BG

               Официален вестник на Европейския съюз

               L 243/10

         РЕГЛАМЕНТ ЗА ИЗПЪЛНЕНИЕ (ЕС) № 872/2013 НА КОМИСИЯТА
   от 9 септември 2013 година
   за одобрение на изменение, което е несъществено, в спецификацията на название, вписано в регистъра на защитените наименования за произход и на защитените географски указания (Salame Brianza (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявката на Италия за одобрение на изменение на елементите в спецификацията на защитеното наименование за произход „Salame Brianza“, регистрирано по силата на Регламент (ЕО) № 1107/96 на Комисията (2).

               (2)

               Исканото изменение на спецификацията има за цел да се въведат уточнения по отношение на метода на производство, етикетирането и настъпилите промени в съществуващата правна уредба, свързани по-специално с проверките.

               (3)

               Комисията разгледа съответното изменение и стигна до заключението, че то е обосновано. Тъй като по смисъла на член 53, параграф 2, трета алинея от Регламент (ЕС) № 1151/2012 изменението е несъществено, Комисията може да го одобри, без да прибягва до процедурата, описана в членове 50—52 от горепосочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Продуктовата спецификация на защитеното наименование за произход „Salame Brianza“ се изменя съгласно приложение I към настоящия регламент.
   Член 2
   Консолидираният единен документ, който съдържа основните данни от производствената спецификация, е поместен в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 септември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 148, 21.6.1996 г., стр. 1.

      ПРИЛОЖЕНИЕ I
      Одобрява се следното изменение в производствената спецификация на защитеното наименование за произход „Salame Brianza“:

                  —

                     Метод на производство

                  Параграф 2 от член 4 „Метод на производство“ на „Salame Brianza“ ЗНП бе изменен по отношение на меленето на месото. Съгласно действащата спецификация на продукта меленето на артикули с тегло, ненадвишаващо 300 g, трябва да се извършва с месомелачка, чиято решетка има дупки с размер между 4 и 4,5 mm (ситно мелене), а за артикулите „с размер над 300 g“ — между 7 и 8 mm (едро мелене). Това обуславя пряка връзка между степента на мелене на „Salame Brianza“ и теглото на продукта.
                  Всъщност не съществува такава връзка. Поради това бе сметнато за уместно в изменения вариант на спецификацията да се отстрани това условие и да се посочва само размерът на дупките на решетките на месомелачката.
                  В член 5 „Зреене“ бе актуализирана таблицата, съдържаща минималните периоди на зреене на „Salame Brianza“ ЗНП, като бяха взети предвид три фактора.
                  На първо място мерната единица за време, която в действащата спецификация е изразена в седмици, в новата версия е посочена в дни, тъй като по-този начин указаното време е по-точно и по-ясно.
                  Също така с оглед на условията за пускане на пазара, посочени в член 8 от действащата спецификация, бе счетено за полезно да се впишат точно и минималните периоди на зреене за продуктите, предлагани вакуумирани, опаковани в защитна атмосфера или найлоново фолио с микроперфорация, които се различават от периодите, прилагани за неопакования продукт. В новата таблица периодът на зреене на артикули с малък размер (т.е. с диаметър до 55 mm) е малко по-дълъг за опакованите продукти в сравнение с неопакованите, тъй като след опаковането са прекратява естественият процес на сушене.
                  Последното изменение в този член се отнася до размерите, в които „Salame Brianza“ може да бъде продаван на пазара. Добавени са по-големи размери, които преди не са били предлагани поради ограниченията, свързани с наличните на пазара животински черва. Като се има предвид, че периодът на зреене на „Salame Brianza“, включващ процеса на сушене, варира в зависимост от размера на продукта, по-големият брой на предлаганите размери, предвиден в настоящата версия на спецификацията, обуславя разширяването на продуктовата гама и прилагането на по-продължителни периоди на зреене.

                  —

                     Етикетиране

                  Логото на продукта „Salame Brianza“ ЗНП присъства в член 8, т.е. в текста на самата спецификация, за разлика от предишната ѝ версия, в която присъстваше в отделен документ, приложен към спецификацията. Впрочем това лого никога не е било описано, нито използвано. Сегашното лого на продукта със ЗНП и описанието на цветовете му са поместени в член 8.

                  —

                     Проверки — изменения на правната уредба

                  Член 7 „Проверки“ е актуализиран, тъй като в предишната му версия на органа, извършващ проверките на продукта със ЗНП, са били предоставени пълномощия, които са неправомерни от гледна точка на членове 10 и 11 от Регламент (ЕО) № 510/2006 на Съвета (1), в които се предвижда съответните проверки да бъдат възлагани на трети лица.
                  Накрая в член 1 и член 8, параграфи 1 и 3 обозначението DOC (контролирано наименование за произход), което се е използвало в Италия преди приемането на Регламент (ЕИО) № 2081/92 на Съвета (2), е заменено с обозначението DOP (ЗНП) в съответствие със законодателството на Общността.

         (1)  ОВ L 93, 31.3.2006 г., стp. 12.

         (2)  ОВ L 208, 24.7.1992 г., стp. 1.

      ПРИЛОЖЕНИЕ II

         КОНСОЛИДИРАН ЕДИНЕН ДОКУМЕНТ

      Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1)

      „SALAME BRIANZA“
      № ЕО: IT-PDO-0217-0326-21.2.2008

         ЗГУ ( ) ЗНП ( X )

      1.   Наименование

      „Salame brianza“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид продукт

                  Клас 1.2:

                  Месни продукти (варени, осолени, пушени и др.)

            3.2.   Описание на продукта, за който се отнася наименованието от точка 1

      При пускането му на пазара „Salame Brianza“ ЗНП притежава цилиндрична форма и плътна, нееластична консистенция.
      Сърцевината на продукта е компактна и има еднороден състав; съдържа късчета сланина без гранясали части; няма видими парчета от сухожилия; има равномерен рубиненочервен цвят. Продуктът притежава лек и характерен мирис, а вкусът му е мек и деликатен, без никакви кисели нотки.
      При пускането му на пазара „Salame Brianza“ ЗНП притежава следните химични и физикохимични характеристики:

                  —

                  общо съдържание на белтъчини: минимум 23 %,

                  —

                  съотношение колагени/белтъчини: максимум 0,10,

                  —

                  съотношение вода/белтъчини: максимум 2,00,

                  —

                  съотношение мазнини/белтъчини: максимум 1,5,

                  —

                  pH: минимум 5,3.

            По отношение на микробиологичните характеристики мезофилното съдържание на микроорганизми в продукта е > 1 × 10, образуващи една колония на грам, като преобладаващите бактерии са лактобацили и коки.
      3.3.   Суровини (само за преработени продукти)

      Продуктът със ЗНП „Salame Brianza“ се произвежда от свинско месо: обезкостена плешка, почистена от сухожилията по подходящ метод, изрезки от месо и кайма от бут, гърди и/или от врат без мека мазнина, които се овкусяват със сол и едро и/или дребно смлян черен пипер.
      Също така продуктът може да съдържа следните съставки: вино, захар и/или D-глюкоза, и/или фруктоза, и/или лактоза, стартери на ферментация, натриев и/или калиев нитрат (максимално съдържание — 195 части на милион), натриев и/или калиев нитрит (максимално съдържание — 95 части на милион), аскорбинова киселина и неговата натриева сол, незначително количество чесън.
      3.4.   Фураж (само за продукти от животински произход)

      Количеството и съставът на хранителната дажба се подчиняват на точно определени правила. Храненето на свинете протича на два етапа, като храната се състои предимно от житни растения, добивани в определения в точка 4 макрорайон. Страничните сиренарски продукти (суроватка, сиренина и мътеница) се предоставят от фабрики за сирене, разположени в определения географски район.
      3.5.   Специфични етапи на производството, които трябва да бъдат извършени в определения географски район

      Произвеждането на „Salame Brianza“ ЗНП (почистване, смилане, смесване на съставките, пълнене на сместа в черва, сушене, зреене) трябва да се осъществява в определения в точка 4 традиционен район на производство, който се намира на територията на местност Brianza.
      3.6.   Специфични правила за рязане, настъргване, опаковане и др.

      С цел да се гарантира качеството на продукта опаковането и нарязването на „Salame Brianza“ ЗНП трябва да бъдат извършвани в определения в точка 4 район на производство под надзора на упълномощения инспекционен орган. Някои външни фактори могат да окажат влияние върху качеството на „Salame Brianza“, например излагането на светлина или на въздух и топлина, което води до окисляване. Преди да се премине към нарязването, продуктът задължително трябва да бъде освободен от червото, при което ядливата част неизбежно влиза в пряк контакт с въздуха. Излагането на въздействието на външни фактори при неконтролирани условия изменя неблагоприятно органолептичните характеристики на „Salame Brianza“. По тези причини рязането и опаковането на продукта трябва да се извършват веднага след края на периода на зреене и на самото място на производство с цел да се съхранят неговите първоначални характеристики.
      3.7.   Специфични правила за етикетиране

      Продуктът може да бъде продаван насипно — вакуумиран или опакован в защитна атмосфера, цял, на порции или на резени.
      Името на защитеното наименование за произход „Salame Brianza“ трябва да фигурира върху етикета, изписано с четливи и незаличими букви, добре отделени от всички останали надписи, а непосредствено след него трябва да присъства означението „Denominazione di Origine Protetta“ (защитено наименование за произход).
      Двете горепосочени означения трябва да са на италиански език.
      Освен това съкращението „DOP“ (ЗНП) може да присъства другаде върху етикета в същото зрително поле. За продуктите, предназначени за международния пазар, означението „Denominazione di Origine Protetta“ може да бъде преведено на езика на съответната държава.
      Посочените означения задължително придружават логото на защитеното наименование за произход.

      Забранява се добавянето на каквито и да било определения, които не са изрично предвидени.
      Разрешено е обаче използването на указания с позоваване на имена, търговски фирми или частни марки, които нямат рекламен характер и не могат да подведат потребителя. Също така може да се посочи породата на животните, от които се произвежда „Salame Brianza“, при условие че суровината се добива изключително от тази порода.
      Ако логото се съдържа в етикета на предприятията, които произвеждат „Salame Brianza“, броят на етикетите, проверени от упълномощения инспекционен орган, трябва да бъде равен на количеството суровини, предназначени за производството на продукта.
      4.   Кратко определение на географския район

      Свинефермите, в които се отглеждат предназначените за производството на „Salame Brianza“ свине, трябва да са разположени на територията на регионите Lombardia, Emilia Romagna и Piemonte (въпросното ЗНП се ползва с дерогация съгласно член 2, параграф 3 от Регламент (ЕО) № 510/2006).
      Районът на производство на „Salame Brianza“ се намира на територията на местност Brianza. На север районът граничи с подножието на Ghisallo, на юг — с канал Villoresi; източната му граница съвпада с река Adda, а на запад се простира до 2 km отвъд националния път Comasina.
      5.   Връзка с географския район

      5.1.   Специфична характеристика на географския район

      Географският макрорайон, в който се отглеждат предназначените за производството на „Salame Brianza“ свине, се характеризира с еднообразна природа, особено в долината на река По. През него минават водни канали, малки и големи реки и се наблюдава добре развита флора, по-специално царевични култури и пасищна растителност. Климатът се характеризира с относително студени, много влажни и мъгливи есен и зима, докато пролетта е мека и дъждовна, а лятото се отличава с доста високи температури, чести, краткотрайни, но нерядко интензивни валежи.
      Разположена във вътрешността на този макрорайон, зоната на производство на „Salame Brianza“ ЗНП се намира по-конкретно на територията на местност Brianza. Характерни за тази зона са плодородните долини, граничещи с добре осветени хълмове, намиращи се в подножието на планинската верига, която поставя преграда пред въздушните маси и резките смущения във времето и създава различни атмосферни явления, като филтриране на въздуха, топли сходящи ветрове, студени ветрове (когато въздушните течения идват по-скоро от север, отколкото от запад), мъгли.
      5.2.   Специфична характеристика на продукта

      „Salame Brianza“ притежава уникални характеристики. Сърцевината е с еднороден състав, рубиненочервен цвят и плътна и стегната консистенция. Има лек и характерен мирис, а вкусът е мек, без никакви кисели нотки.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Качествата, които „Salame Brianza“ ЗНП задължително трябва да притежава, се обуславят от характеристиките на околната среда, природните и човешките фактори.
      По-конкретно определеният в точка 4 географски район обуславя специфичните качества на суровината, а производството на „Salame Brianza“ се възползва от условията в определения в същата точка микрорайон.
      Именно особеностите и природните ресурси на района са били решаващи за динамичното развитие на селското стопанство и животновъдството. В наши дни това оказва благоприятно въздействие върху икономиката на района, за което свидетелства значителният брой царевични насаждения и предприятия, специализирани в преработването на житни растения в храна за свине и едър рогат добитък.
      Освен оптималните в този район условия за производство на суровини (царевица и суроватка), географските и морфологичните особености на местността Brianza също са основен фактор, спомогнал за развитието на производството на такъв специфичен продукт, какъвто е „Salame Brianza“.
      Планинската верига на Алпите, която е естествената северозападна граница на местността Brianza, обуславя специфичните климатични условия за целия регион Piémont — планината играе ролята на естествена преграда за въздушните маси и климатичните смущения, вследствие на което се наблюдават различни атмосферни явления: филтриране на въздуха, топли сходящи ветрове, студени ветрове (когато въздушните течения идват по-скоро от север, отколкото от запад), мъгли. Съвкупността от тези природни фактори създава оптимални условия за зреенето на „Salame Brianza“, тъй като ферментацията, която започва по време на зреенето, се дължи на микроорганизмите, налични в средата, в която се осъществяват преработката и зреенето на продукта, а развитието на самите микроорганизми се обуславя от характерните за средата условия (температура, влажност и др.).

         Препратка към публикуваната спецификация

      [член 5, параграф 7 от Регламент (ЕО) № 510/2006]
      Настоящата администрация е започнала национална процедура, даваща право на възражение, като е публикувала предложението за признаване на защитеното наименование за произход „Salame Brianza“ в Държавен вестник на Италианската република, обща серия, бр. № 8 от 10 януари 2008 г.
      Консолидираният текст на продуктовата спецификация на защитеното наименование за произход „Salame Brianza“ е на разположение:

                  —

                  на следния адрес:
                  http://www.politicheagricole.it/flex/cm/pages/ServeBLOB.php/L/IT/IDPagina/3335
                  или

                  —

                  през началната електронна страница на Министерството на земеделието, храните и горите (www.politicheagricole.it), като се избере опцията „Qualità e sicurezza“ [Качество и безопасност] (в горния десен ъгъл на екран) и после — „Disciplinari di Produzione all’esame dell’UE“ [Спецификации, представени за проучване от ЕС].

         (1)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни


title: Регламент за изпълнение (ЕС) № 61/2012 на Комисията от 24 януари 2012 година за изменение на Регламент (ЕО) № 891/2009 по отношение на управлението на захарта по CXL отстъпките

text:
               25.1.2012

               BG

               Официален вестник на Европейския съюз

               L 22/8

         РЕГЛАМЕНТ ЗА ИЗПЪЛНЕНИЕ (ЕС) № 61/2012 НА КОМИСИЯТА
   от 24 януари 2012 година
   за изменение на Регламент (ЕО) № 891/2009 по отношение на управлението на захарта по CXL отстъпките
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 144, параграф 1, член 148 и член 156 във връзка с член 4 от него,
   като има предвид, че:

               (1)

               В член 7, параграф 4 от Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (2) се предвижда, че за захар по CXL отстъпките с поредни номера 09.4317, 09.4318, 09.4319 и 09.4321 (специфични за всяка държава) и за захар от Балканите заявленията за лицензии за внос трябва да се придружават от оригиналния екземпляр на лицензията за износ.

               (2)

               За захар по CXL отстъпките с пореден номер 09.4320 (всички трети държави) не се изисква представяне на лицензията за износ.

               (3)

               Опростяването на административните изисквания за достъп до захар по CXL отстъпките за внос в Съюза чрез премахването на изискването да се представя лицензия за износ за отстъпките, специфични за държавите, позволява да се насърчи конкуренцията между стопанските субекти и да се осигури по-гладко функциониране на пазара. Тъй като допускането за свободно обращение продължава да подлежи на представянето на сертификат за произход, споменатото опростяване може да се въведе, без да се засяга възможността държавите-членки за вземат необходимите мерки, за да се уверят в правилното извършване на транзакциите.

               (4)

               С цел да се осигури плавен преход към опростените административни изисквания е уместно тяхното прилагане да се отложи до 1 февруари 2012 г.

               (5)

               Регламент (ЕО) № 891/2009 следва да бъде съответно изменен.

               (6)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Член 7, параграф 4 от Регламент (ЕО) № 891/2009 се заменя със следното:

      „4.   За захар от Балканите заявленията за лицензии за внос се придружават от оригиналния екземпляр на лицензията за износ съгласно образеца в приложение II, издадена от компетентните органи на съответната трета страна. Количеството, посочено в заявленията за лицензии за внос, не може да превишава количеството, указано на лицензиите за износ.“

   Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 февруари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 януари 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 254, 26.9.2009 г., стр. 82.


title: Регламент за изпълнение (ЕС) № 684/2011 на Комисията от 15 юли 2011 година за определяне на фиксирани стойности при внос за определяне на входната цена на някои плодове и зеленчуци

text:
               16.7.2011

               BG

               Официален вестник на Европейския съюз

               L 187/20

         РЕГЛАМЕНТ ЗА ИЗПЪЛНЕНИЕ (ЕС) № 684/2011 НА КОМИСИЯТА
   от 15 юли 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 16 юли 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 юли 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  45,6

                  ZZ

                  33,4

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  62,1

                  TR

                  64,0

                  UY

                  68,5

                  ZA

                  71,8

                  ZZ

                  66,6

                  0808 10 80

                  AR

                  91,7

                  BR

                  78,2

                  CA

                  106,0

                  CL

                  91,2

                  CN

                  75,6

                  EC

                  60,7

                  NZ

                  119,1

                  US

                  181,5

                  ZA

                  96,6

                  ZZ

                  100,1

                  0808 20 50

                  AR

                  140,6

                  CL

                  107,9

                  CN

                  46,2

                  NZ

                  118,4

                  ZA

                  103,6

                  ZZ

                  103,3

                  0809 10 00

                  AR

                  75,0

                  TR

                  222,9

                  XS

                  138,6

                  ZZ

                  145,5

                  0809 20 95

                  TR

                  309,1

                  ZZ

                  309,1

                  0809 40 05

                  BA

                  56,1

                  EC

                  75,9

                  ZZ

                  66,0

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.